id en en en en id en en fr ms ca id en en en id en en fr ms ca id id en ms id ms id en id id id id ms ms id id id ms id id id en id id id id id ms id id id id ms id id id ms id id id id id id en ms id id id id ar ms id id id ar id id ar ms id ar ms id en en en de en en nl en en en id id en id en id en ms fr en id id en la en id en la en id en en en en id id id en en en hbs_lat en en en en ms id en fi en id en en en en id id ms ms en en en id en en en id en hbs_lat en ms en en en id id id ms ms ms pl ms ms ms ms ms ms ms tl ms id ms zh id id ms id en en en en fa en en en en en en es en en ms en fr en en en en en id en en
Virus Dungu Dalam Budaya Prank dan Shenanigan – Saifulislam.Com
Tuesday , September 6 2022
Ilustrasi oleh Francis Barlow di dalam hikayat “The Boy who Cried Wolf”, yang beliau gelar sebagai  DE PASTORIS PUERO ET AGRICOLIS, 1687 [wikipedia]
“Tolong! Tolong! Serigala menyerang kambing saya!” jerit anak muda itu.
Ada yang bawa parang, ada yang bawa cangkul. Ada yang terkumat kamit mulut berdoa, memohon keselamatan. Hilang kambing, besar musibahnya.
“Mana? Mana? Mana serigala durjana?” tanya orang kampung.
Orang kampung geram. Tetapi habis-habis pun, mereka mengurut dada. Seorang dua menunding telunjuk. Budak-budak, memang budak-budak. Tetapi jangan perbudakkan orang tua.
DUA TIGA KALI BULAN MENGAMBANG
Selang dua tiga purnama, anak muda itu ketagih perhatian. Ingin mengulang keinginan.
“Tolong! Tolong! Serigala menyerang kambing saya!” jerit anak muda itu di lereng bukit.
Serangan serigala bukan khayalan. Ia pernah berlaku. Tidak mustahil berlaku lagi. Tetapi si anak muda itu pernah membuat onar. Ada atau tidak serigala?
“Jangan main-main. Ini tanggungjawab kita” fikir pihak yang ramai.
Ada yang bawa parang, ada yang bawa cangkul. Ada yang terkumat kamit mulut berdoa, memohon keselamatan. Hilang kambing, besar musibahnya. Serigala lapar, buruk padahnya.
“Mana? Mana? Mana serigala durjana?” tanya orang kampung.
Anak muda itu ketawa lagi.
“Senang benar mereka ditipu!” kata hatinya.
Penduduk kampung geram. Baik hati mereka jadi permainan. Dipermain-mainkan.
“Siaplah engkau!” kata mereka.
Anak muda itu ketawa. Seperti ‘tengin’ tidak belajar apa-apa.
“Hmm, bosan sungguh meneman kambing meragut rumput. Aku pula terasa seperti kambing!” anak muda menguis-nguis daun kering di bawah pokok.
“Grrr!” terdengar dengusan penuh nafsu di balik busut.
Seekor serigala besar sedang memilih mangsa antara kambing gembalaanya.
Benar, ia serigala sebenar. Bukan khayalan. Bukan gurauan. Ia di depan mata. Sedang memilih mangsa.
“Tolong! Tolong! Serigala menyerang kambing saya!” jerit anak muda itu di lereng bukit.
“Gembala kambing mahu memperbodohkan kita lagi, seperti kambingnya? Lantakkan dia. pedulikan!” ujar orang kampung.
Tidak pernah terlontar satu kejahatan, kecuali ia akan berpatah kembali kepada pelakunya. Anak muda penggembala kambing, menangis di bukit. Habis kambingnya diratah serigala.
Tangisan yang di luar peduli.
Tiada salah siapa, kecuali diri sendiri.
Just for Laughs [sumber wikipedia]
Mengenakan orang dengan amaran-amaran palsu ini bukan perkara baru. Ia sudah lama diungkap di dalam sejarah. Kisah budak dengan serigala ini merupakan salah satu daripada kisah Aesop’s Fables atau Aesopica merujuk kepada legasi Greece Purba antara tahun 620 and 560 BCE. Ia dikaitkan dengan ajaran Aristotle yang menegaskan bahawa orang yang berbohong mendapat habuan iaitu apabila mereka bercakap benar, mereka tidak akan dianggap benar (tidak dipercayai)” [THE LIVES AND OPINIONS OF EMINENT PHILOSOPHERS]
Budaya ini seiringian dengan mentaliti ‘loyar buruk’ yang semakin meraih keberanian untuk membesar. Ia bukan sekadar perkataan, tetapi dizahirkan melalui perbuatan. Malah 1 April menjadi hari ‘ibadah’ untuk budaya prank ini.
Budaya-budaya ini merupakan budaya rendah yang menjadi kebiasaan masyarakat hedonisme Hollywood, lalu tersebar untuk diterima sebagai suatu hiburan oleh golongan yang bermentaliti rendah. Bergurau tidak kena tempat. Jika suatu ketika dahulu ia menjadi bahan ketawa seperti siri America’s Funniest People keluaran Amerika Syarikat sekitar 1990’an, juga Just for Laugh (Juste Pour Rire) terbitan Kanada. Tetapi lama kelamaan ia berubah menjadi versi yang agresif  Jackass menjelang milenia baru.
Dengan jati diri yang rendah, apa sahaja yang datang ke sini dari sana, ditelan, diterima, dan menjadi budaya kita. Budaya prank dan seiringan dengannya parody, kedua-duanya menjatuhkan harga diri kita.
Biar pun ‘Prank and Parody‘ itu kini menjadi begitu trending dan digilai ramai, tanpa rasa kolot, saya ingin meletakkan satu saranan iaitu pesanan Nabi sallallahu alayhi wa sallam:
إن مما أدرك الناس من كلام النبوة : إذا لم تستحي فاصنع ما شئت
“Sesuatu yang telah diketahui oleh sekalian manusia sepanjang zaman sebagai sebahagian daripada pesanan-pesanan kenabian ialah: JIKA KAMU TIDAK MALU, BUATLAH APA SAHAJA YANG KAMU MAHU”  [hadith riwayat al-Bukhari nombor 3484]
Parodi yang sifatnya membodohkan diri, menjatuhkan maruah diri sendiri (sebelum menjatuhkan maruah orang lain), dan perlakuan-perlakuan yang mengaibkan, batas pemisahnya hanya satu, ada MALU atau TIDAK ADA RASA MALU. Jika ada rasa malu, tandanya ada iman. Jika tidak kisah memalukan diri sendiri dan mangsa ‘Prank and Parody’, tepuk dada tanya iman.
Manakala prank pula, semakin menjadi fenomena global malah dinanti-nanti bukan hanya di media sosial, bahkan  turut rancak di radio dan televisyen.
Ingatlah pesan Nabi sallallahu alayhi wa sallam:
المسلمُ من سلِم المسلمون من لسانِه ويدِه ، والمهاجرُ من هجر ما نهى اللهُ عنه
Seorang Muslim itu, seseorang yang kaum muslimin lain terselamat daripada kejahatan lisah dan tangannya. Orang yang berhijrah pula, adalah seseorang yang meninggalkan apa yang dilarang oleh Allah daripadanya” [Hadith riwayat al-Bukhari nombor 6484]
Islam melarang Muslim berdusta, walaupun sekadar gurauan. Baginda Rasulullah sallallaahu alayhi wa sallam memberi amaran:
ويلٌ لِلَّذِي يُحَدِّثُ بالحدِيثِ لِيُضْحِكَ بِهِ القوْمَ فيَكَذِبُ ويلٌ لَهُ ويلٌ لَهُ
“Celakalah seseorang yang berbicara dengan suatu perbicaraan untuk menjadikan orang ramai ketawa sedangkan beliau berdusta. Celakalah dia, celakahlah dia” [Hadith riwayat  al-Tirmidhi]
Apatah lagi jika gurauan itu sifatnya adalah menakut-nakutkan saudaranya:
أنَّهم كانوا يسيرون مع النَّبيِّ صلَّى اللهُ عليه وسلَّم فنام رجلٌ منهم فانطلق بعضُهم إلى حبلٍ معه فأخذه ففزِع فقال رسولُ اللهِ صلَّى اللهُ عليه وسلَّم لا يحِلُّ لمسلمٍ أن يُروِّعَ مسلمًا
Pada suatu ketika, mereka bersama-sama dengan Rasulullah sallallahu alayhi wa sallam di dalam sebuah perjalanan. Lalu salah seorang daripada mereka tertidur. Kemudian sebahagian mereka pergi mengambil tali dan mengikat lelaki yang tertidur itu tadi, dan beliau terkejut ketakutan. Lalu Rasulullah sallallahu alayhi wa sallam bersabda, “TIDAK HARUS BAGI SEORANG MUSLIM MENAKUT-NAKUTKAN SEORANG MUSLIM YANG LAIN” [Al-Targheeb wa al-Tarheeb, hadith 3/403]
Budaya Prank dan Shenanigan ini adalah sebuah kegelinciran akhlaq yang mesti diberhentikan segera.
Previous Sindrom Menyerang ‘Ex’ Merentas Sejarah
Next Bertaklid Buta Dalam Menyukai dan Membenci
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
21/11/2013 at 11:34 PM
Kalau tak silap saya di kalangan sahabat Nabi sallallahu ‘alaihi wa sallam pun ada seorang prankster juga.. Namanya, Nuaiman.. namun prankingnya itu hanya tertumpu sekitar orang yang mengenali beliau sahaja, termasuklah Baginda sallallahu ‘alaihi wa sallam sendiri… Pun begitu, dikhabarkan perangai suka buat prank itu terhenti, setelah saidina Uthman b Affan R.A dibunuh. No time for laugh after that i guess..
21/05/2014 at 4:53 PM
saya juga tidak bersetuju dgn budaya prank. saya juga berharap ianya dapat di hentikan dengan segera. saya mendapat tahu ada seorang artis, Sharifah Shahira yang juga telah di prank kan pada waktu maghrib untuk program TV. simpati dengannya, terperanjat dengan prank itu terjatuh dan kepalanya luka berdarah. doktor telah memberikan 5 hari MC, namun dia terpaksa juga kerja. di harap kisah artis ini menjadi pengajaran kepada program TV agar bijak sedikit.
23/05/2014 at 5:08 PM
SubhanAllah. Allahu zidka khairan ya ustaz.
Artikel ini bagus jika panjangkan ke peti emel CEO, penerbit jika sesiapa ada emelnya.
Hidayah milik Allah, tidak ada pada ulama. Jauh sekali pendosa seperti kita. Tapi kita saling menyampai mengikut keupayaan masing-masing.
“Sesiapa yang Allah kehendaki mendapat hidayah nescaya dilapangkan dadanya untuk menerima Islam dan sesiapa yang dikehendaki sesat nescaya dijadikan dadanya sempit dan sesak seolah-seolah naik ke langit. Demikianlah Allah menimpakan kehinaan kepada orang yang tidak beriman.” (Surah al-An’am, ayat 125).
06/10/2014 at 2:27 PM
Salam.bgmn dgn parodi mat lutfi ustaz…
31/03/2015 at 1:17 PM
Mohon maaf, sekiranya saya boleh memberi pandangan terhadap soalan tersebut.
Mengenai istilah parodi yang ustaz gunakan, saya memahaminya dalam kerangka yang ustaz nyatakan iaitu “parodi yang sifatnya membodohkan diri, menjatuhkan maruah diri sendiri (sebelum menjatuhkan maruah orang lain), dan perlakuan-perlakuan yang mengaibkan, batas pemisahnya hanya satu, ada MALU atau TIDAK ADA RASA MALU”. Maka bentuk gurauan yang kita faham sebagai parodi tetapi tidak melibatkan perbuatan memalukan diri sendiri dan orang lain tidak termasuk dalam kritikan ustaz.
24/10/2014 at 11:55 AM
As Salam, apa pendapat jika seseorang sedang bercakap tapi tidak sedar ‘tersalah’ cakap dan menyebabkan menjadi bahan lawak apabila berkumpul kawan-kawan, dan orang itu tidak kisah / tidak ambil hati jika kawan itu mengungkit perkataan yang salah cakap itu.
31/03/2015 at 1:15 PM
Mesej dan kritikan utama ustaz dalam artikel ini saya setuju dan terima sepenuhnya.
Mengenai istilah parodi yang ustaz gunakan, saya memahaminya dalam kerangka yang ustaz nyatakan iaitu “parodi yang sifatnya membodohkan diri, menjatuhkan maruah diri sendiri (sebelum menjatuhkan maruah orang lain), dan perlakuan-perlakuan yang mengaibkan, batas pemisahnya hanya satu, ada MALU atau TIDAK ADA RASA MALU”. Maka bentuk gurauan yang kita faham sebagai parodi tetapi tidak melibatkan perbuatan memalukan diri sendiri dan orang lain tidak termasuk dalam kritikan ustaz.
Cuma, kalau saya boleh beri sedikit maklum balas, penggunaan istilah shenanigan yang berada di tajuk kemudian tidak timbul lagi dalam sehinggalah di hujung artikel menjadikan saya rasa istilah tersebut tak cukup kaitan dengan artikel ini.
Mohon maklum balas ustaz terhadap kefahaman dan jika ada, kesilapan saya dalam memahami artikel ini.
01/04/2015 at 3:56 PM
betul sekali, menurut saya beda tipis dengan komedi, terkadang memang serasa komedo namun bisa muncul sesutau yang tidak baik.
10/04/2015 at 4:20 PM
menarik pula kisah pengembala kambing dengan serigala bila diolah dengan baik
16/04/2015 at 6:02 PM
Betul tu. Budaya ini mampu menjejaskan kepercayaan org kpd kita..
29/05/2015 at 10:33 AM
Assalammualaikum & salam sejahtera.
Mempelawa pelajar lepasan SPM & STPM untuk melanjutkan pengajian peringkat Diploma dari INSTEDT & usahasama UiTM.
Program yang ditawarkan :
2. Diploma Pengurusan & Teknologi Pejabat-UiTM
3. Diploma Pengajian Sukan-UiTM
4. Diploma Grafik Media Digital
5. Diploma Kesetiausahaan Undang-Undang
6. Diploma Kesetiausahan Kesihatan
7. Diploma Pengajian Islam
8. Diploma Pengurusan Pelancongan
9. Diploma Pengurusan Perhotelan
10. Diploma Teknologi Maklumat
11. Diploma Pengurusan Perniagaan
13. Diploma Perbankan & Kewangan Islam
1. Sila klik link dibawah untuk lihat syarat kelayakan, maklumat program & pendaftaran
2. # PENTING : Pada borang pendaftaran, penuhkan ruangan yang disediakan & tulis ‘zuraini297′ pada kolum ‘staff id’ bagi memudahkan urusan pihak berwajib.
Sebarang pertanyaan, sila hubungi 07-8222008 (INSTEDT)
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved